b'\n_START_ARTICLE_\nPamantasang Duke\n_START_PARAGRAPH_\nAng Pamantasang Duke (Ingles: Duke University) ay isang pribadong unibersidad sa pananaliksik na matatagpuan sa Durham, Hilagang Carolina. Itinatag ng mga Metodista at Quaker\xc2\xa0sa bayan na tinatawag ngayong Trinity,\xc2\xa0noong 1838, ang paaralan ay inilipat sa Durham noong 1892.\xc2\xa0Noong\xc2\xa01924, inestablisa ng industriyalista sa tabako at kuryente na si\xc2\xa0James Buchanan Duke\xc2\xa0ang Duke Endowment, kaya binago\xc2\xa0ang ngalan ng institusyon sa karangalan ng kanyang namatay na ama, si\xc2\xa0Washington Duke._NEWLINE_Ang Duke ay nararanggong ikalima sa mga pambansang unibersidad sa pagkakaroon ng mga iskolar ng\xc2\xa0Rhodes, Marshall, Truman, Goldwater, at Udall. Sampung Nobel laureates at tatlong Turing Award winners ang konektado sa unibersidad._NEWLINE_Ang Duke ay kinikilala bilang isa sa pinakamahusay na unibersidad sa mundo ayon sa maraming mga pagraranggo ng unibersidad, at kabilang sa mga pinakainobatibo, ayon sa isang Reuters survey. Sa isang pag-aaral ng\xc2\xa0Forbes\xc2\xa0magazine, ang Duke ay ika-11 unibersidad na nakapagprdyus ng mga bilyonaryo. Sa isang pag-aaral naman ng\xc2\xa0New York Times, nakita na ang mga nagtatapos sa Duke ay kabilang sa mga pinakatanyag at pinakamahalaga sa mundo.\xc2\xa0Ang\xc2\xa0Duke ay ang pangalawang-pinakamalaking pribadong tagapag-empleyo sa Hilagang Carolina na may higit sa 37,000 empleyado.\xc2\xa0'